
Návrh uznesenia


UZNESENIE č. ......../2024
zo dňa 15. 05. 2024

Zastupiteľstvo Bratislavského samosprávneho kraja po prerokovaní materiálu


schvaľuje


zmeny v Zriaďovacej listine Malokarpatského osvetového strediska v Modre, Horná ulica č. 20, 900 01 Modra č. OKŠ-006/2002 zo dňa 01.04.2002 v znení jej Dodatku č. 1 zo dňa 27.10.2003, v znení Dodatku č. 2 zo dňa 31.01.2024, ktorými sa určuje rozsah podnikateľskej činnosti a rozširujú hlavné úlohy príspevkovej organizácie tak, že:

1. v bode 1. sa v druhej „“ vypúšťa druhá veta.

1. v bode 1. sa šiesta „“ dopĺňa o odrážku:

· podieľa sa na rozvoji a podpore environmentálneho vzdelávania a výchovy rôznych cieľových skupín a ekoaktivít z toho plynúcich ako súčasti širšej osvetovej činnosti a to v rámci Ekocentra Čunovo nasledovne: organizovanie a realizovanie workshopov, výstav, vzdelávacej činnosti, ako aj organizovanie kultúrnych a spoločenských podujatí, prednášok, tvorivých dielní, výchovných programov a aktivít pre širokú verejnosť, tvorba a ponuka produktov v súvislosti s obsahovou náplňou a činnosťou organizácie.


























D ô v o d o v á   s p r á v a

Zmena zriaďovacej listiny pod bodom 1 reaguje na zmenu zákona č. 189/2015 Z.z. o kultúrno-osvetovej činnosti, ktorým bola kompetencia menovať riaditeľa osvetového strediska zverená priamo štatutárnemu orgánu zriaďovateľa. 
Na základe realizácie projektov „Ecoregion SKAT – Posilnenie spolupráce v oblasti ekoturizmu v cezhraničnom regióne Slovenska a Rakúska“  v rámci programu INTERREG V-A Slovenská republika – Rakúsko a „Ecoregion SKHU“, ktorý je financovaný z Programu spolupráce INTERREG V-A Slovenská republika – Maďarsko 2014-2020, prostredníctvom Európskeho fondu regionálneho rozvoja, sa v apríli 2024 otvorili zrekonštruované priestory kaštieľa a záhrady v Čunove, ktorých hlavnou náplňou je prevádzka Ekocentra Čunovo. Projekt je spojený s prevádzkou environmentálneho a vzdelávacieho centra, podporujúceho environmentálne povedomie širokých cieľových skupín obyvateľov, ale aj s fungovaním organizácií pre ochranu prírody, či podporou širokospektrálnych aktivít na podporu cezhraničného turizmu a ekoturizmu. 
Ekocentrum vzniklo rekonštrukciou Čunovského kaštieľa. Záujmom Ú BSK je, aby sa v ňom organizovali rôzne workshopy, interaktívne environmentálno-vzdelávacie aktivity, letné tábory, tvorivé dielne, cezhraničné konferencie, kultúrno-spoločenské podujatia či prírodovedné výstavy. Tieto aktivity priblížia verejnosti tému udržateľnosti a ochrany životného prostredia, s dôrazom  na ochranu chránených území Lužných lesov, v oblasti ktorých sa kaštieľ nachádza. Návštevníci si tak nielen rozšíria svoje vedomosti v oblasti životného prostredia a klímy, ale budú tiež motivovaní zaviesť udržateľné postupy do svojho každodenného života. 
Úrad BSK má záujem zriadiť osobitnú právnickú osobu na účely prevádzky Ekocentra Čunovo v priebehu najbližšieho obdobia. Kým prebehnú všetky nutné administratívne procesy spojené so zriadením a registrovaním novej entity, je potrebné za účelom organizácie širokého spektra podujatí spojených s environmentálnym vzdelávaním a výchovou a výberom vstupného, realizovať dané aktivity a činnosti dočasne (predpoklad do 1. októbra 2024) v rámci činnosti Malokarpatského osvetového strediska, a preto dopĺňame daný predmet činnosti. 

Za týmto účelom je potrebné rozšírenie Zriaďovacej listiny Malokarpatského osvetového strediska, ktorý bude obsahovať dočasné rozšírenie nových aktivít v rámci hlavnej a aj podnikateľskej činnosti o aktivity spojené s aktivitami Ekocentra Čunovo.

Zastupiteľstvu BSK je vyhradené, podľa § 11 ods. 2 písm.  h) zákona č. 302/2001 Z. z. o samospráve vyšších územných celkov (zákon o samosprávnych krajoch) v z. n. p. zriaďovať, zakladať, zrušovať a kontrolovať právnické osoby samosprávneho kraja a na návrh predsedu vymenúvať a odvolávať ich vedúcich (riaditeľov), ak osobitný zákon neustanovuje inak, ako aj schvaľovať majetkovú účasť samosprávneho kraja v právnickej osobe. Nakoľko predmetným uznesením dochádza k zmene zriaďovacej listiny príspevkovej organizácie, ktorej zriaďovateľom je BSK, je rozhodnutie o zmene zriaďovacej listiny v kompetencii Zastupiteľstva BSK. 
